ทีโอทีค้านประมูล4จีคลื่น900
หวั่นปัญหาซ้ำรอยแคทเคลียร์สัมปทานไม่ลงตัว,ผู้สื่อข่าวรายงานว่า เมื่อวันที่ 10 ส.ค. ที่ผ่านมา ผู้บริหารระดับสูงกระทรวงเทคโนโลยีสารสนเทศและการสื่อสาร (ไอซีที), บริษัท ทีโอที จำกัด (มหาชน) และคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ได้เข้าพบทีมงานพลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) เพื่อหารือถึงแนวทางการใช้งานคลื่นความถี่ของประเทศใหม่ เพื่อให้มีประสิทธิภาพและเกิดประโยชน์สูงสุดต่อประเทศชาติและประชาชน โดยการหารือครั้งนี้ยังไม่มีข้อสรุป, ,ทั้งนี้ทีโอที ได้ขอให้เลื่อนการประมูล 4 จี บนคลื่นความถี่ 900 เมกะเฮิรตซ์ ออกไปก่อน จนกว่าจะเจรจาได้ข้อสรุปกับคู่สัญญาสัมปทานคือบริษัท แอดวานซ์ อินโฟร์ เซอร์วิส จำกัด (มหาชน) หรือเอไอเอส โดยสัญญาจะสิ้นสุดลงในวันที่ 30 ก.ย. นี้ เพราะไม่ต้องการให้มีปัญหาการโอนทรัพย์สินเช่นเดียวกับสัญญาสัมปทานระหว่างบริษัท กสท โทรคมนาคม จำกัด (มหาชน) กับบริษัท ทรูมูฟ จำกัด และบริษัท ดิจิตอลโฟน จำกัด (ดีพีซี) ที่สิ้นสุดไปเมื่อเดือน ก.ย.56 ขณะที่ กสทช.ยืนยันเดินหน้าการประมูล 4 จีตามกำหนดการเดิมคือเดือน พ.ย.58 นี้ ทำให้ทีมงานนายกฯได้สั่งให้ทีโอทีไปจัดทำข้อมูลทั้งหมด เพื่อนำเสนอคณะกรรมการเตรียมการด้านดิจิตอลเพื่อเศรษฐกิจและสังคม พิจารณา,นายอนุชิต ธูปเหลือง ประธานสหภาพแรงงานรัฐวิสาหกิจฯทีโอที กล่าวว่า ในการประชุมรับฟังความคิดเห็นสาธารณะ (ประชาพิจารณ์) ต่อร่างประกาศเรื่องหลักเกณฑ์และวิธีการประมูล 4 จี บนคลื่นความถี่ 900 เมกะเฮิรตซ์ วันนี้ (11 ส.ค.) ทางสหภาพฯจะยื่นหนังสือและรายชื่อคัดค้านการประมูล 4 จีต่อ กสทช. โดยสาเหตุที่ต้องคัดค้าน เนื่องจากทีโอที ต้องรับโอนทรัพย์สินจากเอไอเอส แต่เมื่อไม่มีคลื่นใช้งาน และขอให้ กสทช.กำหนดย่านคลื่นความถี่ให้สอดคล้องกับเทคโนโลยีทั้ง 2 จี 3 จีและ 4 จี ด้วย ขณะที่ทั่วโลกไม่นิยมใช้คลื่น 900 เมกะเฮิรตซ์ให้บริการ 4 จี ดังนั้น กสทช.ควรจะจัดสรรและนำคลื่นที่ไม่มีการใช้นำมาประมูลแทนได้,ขณะที่นายสมชัย เลิศสุทธิวงค์ ประธานเจ้าหน้าที่บริหารเอไอเอส กล่าวว่า เอไอเอสมีความพร้อมเข้าร่วมประมูล 4 จี แต่ขณะนี้ยังไม่มีข้อสรุป เนื่องจากรอการประกาศหลักเกณฑ์การประมูล 4 จี ที่ชัดเจนก่อน.
ผู้สื่อข่าวรายงานว่า เมื่อวันที่ 10 ส.ค. ที่ผ่านมา ผู้บริหารระดับสูงกระทรวงเทคโนโลยีสารสนเทศและการสื่อสาร (ไอซีที), บริษัท ทีโอที จำกัด (มหาชน) 
ทีมข่าวเศรษฐกิจ,ทีโอที,ประมูล,4 จี,4จี,คลื่นความถี่ 900 เมกะเฮิรตซ์,สัญญาสัมปทาน,อนุชิต ธูปเหลือง,เอไอเอส,ข่าว,ข่าวเศรษฐกิจ,ไทยรัฐฉบับพิมพ์